Source: http://poarta-ma.blogspot.com/2012/04/
Timestamp: 2018-04-25 12:32:32+00:00
Document Index: 34847853

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 4', 'Articolul 7', 'Articolul 8', 'Articolul 9', 'Articolul 10']

Poartă-mă!: aprilie 2012
Ca in fiecare luna, Rox, de la La Leche League Bucuresti, organizeaza o intalnirile cu mamele care au nevoie de ajutor in alaptare. Evident, si viitoarele mame sunt binevenite. La intalnirea de luna asta, sambata, pe 28 aprilie, voi fi si eu acolo.
Rox m-a rugat sa va vorbesc un pic despre Codul international de marketing al substituentilor de lapte matern, ceea ce voi si face. Intalnirea incepe la 16.30 iar eu voi vorbi mai aproape de final, undeva pe la ora 18.00.
Daca va intereseaza subiectul, ne vedem la sediul Asociatiei pentru nastere naturala si alaptare, in str. Muzelor, nr.9. Sau la Pravalia Parintilor, depinde cum o stiti :).
Publicat de diana la 14:49 0 comentarii Linkuri de întoarcere către această postare
Etichete: ANNA, codul international de marketing al substituentilor de lapte matern, grup de suport pentru alăptare, IBFAN, intalniri, la leche league, naste cum simti, pravalia parintilor
Publicat de diana la 19:08 15 comentarii Linkuri de întoarcere către această postare
Codul international de marketing al substituentilor de lapte matern [replica]
Am citit, intamplator, in aceasta dimineata, un articol pe Desprecopii.com. Il puteti gasi aici:
Acest articol spune, printre altele:
Stiind un pic mai bine cu ce se ocupa Codul, adica avand placerea sa il citesc de la cap la coada, mi-au sarit in ochi multe lucruri in neregula.
In primul rand, as banui ca Codul Organizatiei Mondiale de Sanatate referitor la hranirea bebelusilor se refera la Codul International de Marketing al substituentilor de lapte matern. [Linkul duce catre un fisier .pdf in engleza, pe siteul OMS]
Pentru cei realmente interesati de subiect, puteti vedea si Legea privitoare la marketingul substituentilor de lapte matern, cea pe care o asteptam zilnic sa iasa din Parlament. [Fisier .pdf, in romana, pe siteul Senatului Romaniei]
Pentru cei care nu au timp sa citeasca acest Cod, insa nici nu planuiesc sa scrie despre el, dar ar vrea sa stie despre ce e vorba, iata cateva idei, pe scurt, si comparatia cu articolul de mai sus.
Articolul 1. Aim of the Code.
Telul acestui Cod este sa contribuie la oferirea de hrana sigura si adecvata pentru copii, prin promovarea si protejarea alaptarii si prin folosirea corecta a substituentilor de lapte matern, atunci cand acestia sunt necesari, pe baza informatiilor adecvate si prin marketing si distributie potrivite.
Asadar, telul acestui Cod nu e nici pe departe obligarea mamelor sa alapteze [si am mai vazut asa ineptii prin presa atunci cand a venit prima oara vorba de Cod], sau obligativitatea introducerii laptelui praf pe reteta, din contra.
Atunci cand este necesara sau dorita folosirea unui, de exemplu, lapte formula, scopul Codului este ca aceasta formula sa fie oferita in cunostinta de cauza, iar alegerea ei [veti vedea un pic mai incolo] sa fie facuta pe baza proprietatilor sale si nu pe baza reclamei preferate, de ex., sau a recomandarilor unui medic in functie de sponsorizarea primita de la o anumita firma.
Oricat de ciudat ar putea sa sune, Codul ii protejeaza in egala masura si pe cei care aleg, sau trebuie, sa isi hraneasca micutul cu o formula de lapte.
Articolul 2. Scope of the Code.
Codul se aplica marketingului, si practicilor inrudite acestuia, urmatoarelor produse:
-substituenti de lapte matern, incluzand lapte formula;
-alte produse de lapte, bauturi sau mancaruri, incluzand alimente complementare hranirii cu lapte praf, atunci cand sunt vandute ca fiind potrivite, cu sau fara modificari, pentru a fi folosite ca inlocuitor partial sau total al laptelui matern;
-biberoane si tetine/suzete;
Se aplica, de asemenea, cantitatii si disponibilitatii lor, si informatiilor privitor la folosirea lor.
Deci Codul face referire si la informatiile privind folosirea unei formule de lapte praf.
Bun, trecem mai departe.
Articolul 3. Definitions.
Acest articol defineste termenii folositi [alaptare, mancare complementara, distributor, sistemul de sanatate, etc.] si nu voi insista asupra lui, pentru ca scopul meu astazi e sa va arat cat de prost inteles este Codul in articolul de mai sus si nu numai. Cred ca e destul de clara pentru toata lumea partea cu definitiile.
Articolul 4. Information and education.
4.1 Guvernele trebuie sa isi asume responsabilitatea de a se asigura ca informatia trimisa parintilor si familiilor este una obiectiva si consistenta. [...]
4.2 Materialele pentru informare si educare, scrise, audio sau vizuale, referitoare la hranirea copiilor, menite sa ajunga la actuale sau viitoare mame si la familiile acestora, trebuie sa includa informatii clare despre:
(a) beneficiile si superioritatea alaptarii;
(b) nutritia mamei si pregatirea pentru si mentinerea alaptarii;
(c) efectul negativ al suplimentarii, asupra alaptarii;
(d) dificultatea revenirii asupra deciziei de a intrerupe alaptatul; si
(e) unde cand este cazul, folosirea corecta a unei formule de lapte, fie ea preparata acasa sau industrial. Atunci cand astfel de materiale contin informatii despre folosirea unei formula de lapte, acestea trebuie sa includa si implicatiile sociale si financiare si riscurile pentru sanatate atunci cand hrana nu este preparata corect. [...]
Dinnou, nici o legatura cu informatiile minime atunci cand se foloseste o formula de lapte, din contra. Codul obliga producatorul si nu numai [veti vedea mai incolo] la oferirea tuturor informatiilor, inclusiv cele despre prepararea corecta a laptelui formula si despre riscurile atunci cand acest lucru nu se intampla. Intre noi fie vorba, cate cutii de lapte praf fara specificatii despre gramaje ati intalnit?
Articolul 5. The general public and mothers.
Nu trebuie sa existe nici o forma de reclama direct catre publicul larg.
Producatorii si distribuitorii nu trebuie sa furnizeze, direct sau indirect, femeilor gravide, mamelor sau membrilor familiilor lor, mostre de produse la care se refera acest Cod.
Cum? Fara reclama deloc? Si atunci parintii de unde sa stie ce sa aleaga? Vedeti imediat.
Articolul 6. Health care systems.
Toate componentele Ministerul Sanatatii, trebuie sa ia masurile potrivite pentru a incuraja si proteja alaptarea si a promova principiile Codului, si sa ofere informatii corecte, inclusiv cele specificate in Articolul 4.2.
Hranirea cu formula de lapte, produsa industrial sau facuta in casa, trebuie demonstrata numai de catre cadre medicale si numai mamelor sau mambrilor famiilor care au nevoie sa o foloseasca; informatia trebuie sa includa si o explicatie clara a riscurilor folosirii incorecte.
Asadar, informatii corecte despre folosirea unei formule de lapte trebuie oferite oricui are nevoie [fie pentru ca nu poate alapta, fie pentru ca nu doreste], iar aceasta informatie trebuie sa acopere inclusiv riscurile unei utilizari incorecte. Si iarasi fac referire la articolul de mai sus, scris prost din atat de multe puncte de vedere.
Articolul 7. Health workers.
Cadrele medicale trebuie sa incurajeze si protejeze alaptarea. [...]
Informati oferite de producatori si distribuitori cadrelor medicale, referitor la produsele vizate de Cod, trebuie sa priveasca rezultatele si stintifice si factice iar aceste informatii nu trebuie sa sugereze ca hranirea cu lapte formula este egala sau superioara alaptarii. De asemenea, trebuie sa contina informatia specificata in Art. 4.2
Producatorii si distribuitorii produselor la care face referire Codul, trebuie sa faca publice orice contributii facute de de ei, sau din partea lor, pentru excursii de studii, cercetare, conferinte profesionale s.a.
Asadar, intorcandu-ne la punctul in care intrebam cum pot sa aleaga, parintii care au nevoie [dintr-un motiv sau altul, adica nu pot sau doresc sa hraneasca copilul cu lapte matern], tipul de lapte formula potrivit pentru copilul lor, iata si raspunsul.
Nu pe baza reclamei mai simpatice, nu pe baza mostrei de lapte praf primita in spital, nu pe baza preferintelor medicilor in functie de sponsorizari si in nici un caz pe baza insistentei unui angajat. Insa pe baza informatiilor clare, stiintifice, despre proprietatile fiecarui tip de lapte formula. Proprietati filtrate de gandirea unui cadru medical, acelasi care evalueaza starea copilului si, in unul din cazurile de mai sus [nu se poate sau nu se doreste alaptarea], alege produsul pentru nevoile acelui copil in acel moment.
Sincer acum, nu vi se pare cea mai buna varianta?
Articolul 8. Persons employed by manufacturers and distributors.
Aici e destul de simplu, acest articol face refeire la conflictele de interese. De exemplu, o persoana platita de un producator de lapte formula nu poate sa tina cursuri adresate gravidelor sau mamelor.
Articolul 9. Labelling.
Etichetele trebuie sa contina informatiile necesare pentru utilizarea corecta a produsului, si sa nu descurajeze alaptarea.
Producatorii sau distribuitorii de lapte formula trebuie sa se asigure ca fiecare cutie are un mesaj clar si lizibil pe ea, sau pe o eticheta ce nu se poate detasa usor, in limba tarii in care este comercializat, care sa cuprinda urmatoarele:
(a) cuvintele "Important Notice" sau echivalentul lor;
(b) o declaratie privind superioritatea alaptarii;
(c) o afirmatie ca acest produs trebuie folosit la recomandarea unui cadru medical si metodele de utilizare;
(d) instructiuni pentru prepararea corecta si un avertisment privind riscurile prepararii incorecte.
Nici cutia, nici eticheta unei formule de lapte nu pot avea fotografii ale copiilor sau poze sau text care idealizeaza utilizarea unei formule de lapte. [...]
Eticheta unui produs la care acest Cod face referire trebuie sa specifice si urmatoarele:
(a) ingredientele folosite;
(b) compozitia.analiza produsului;
(c) conditiile de depozitare;
(d) numarul lotului si data pana la care produsul poate fi consumat, luand in calcul conditiile climatice si de depozitare ale tarii in care se comercializeaza produsul.
Dupa cum se poate vedea, acest Cod este cel care impune inclusiv etichetarea corecta, cu toate instructiunile si avertismentele, nicicum, asa cum s-ar putea intelege din articolul citat, sa fie cel din cauza caruia mamele care alapteaza nu stiu sa faca o formula de lapte praf.
Articolul 10. Quality
[...] Produsele la care face referire acest Cod, trebuie sa indeplineasca standardele recomandate de Codex Alimentarius Commission si Codex Code of Hygienic Practice for Foods for Infants and Children.
Artcolul 12. Implementation and monitoring.
Despre acest articol as vrea sa va vorbesc separat, pe larg, intr-un post viitor. El nu are legatura cu articolul de mai sus, cel de pe desprecopii.com, asa ca voi reveni cu mai multe detalii, pentru ca merita dezbatut pe larg.
In concluzie: articolul de mai sus nu numai ca arata lipsa de cunostinta despre informatiile legate de Codul international de marketing al substituentilor de lapte matern, ci si induce grav in eroare cititorii. Pe scurt, Codul este cel care reglementeaza marketingul acestor produse, protejand consumatorul, prin decizii informate, protejand cadrele medicale, prin oferirea accesului la informatii de calitate si protejand si producatorii de substituenti de lapte matern de practicile marketingului incorect.
Avantajele formulelor de lapte praf comparate intre ele, nu cu laptele matern caruia ii sunt inferioare, vin direct in beneficiul copiilor, acestia primind, atunci cand este cazul, laptele cel mai aproape de nevoile lor.
Informatii despre compozitia si modul de preparare al formulelor de lapte, clare si cuprinzand tot ce este necesar unui parinte, vin de asemenea in sprijinul beneficiarilor.
Cadrele medicale sunt cele mai in masura sa ia o decizie asupra unei formule de lapte pentru copil, pe baza unor informatii obiective si pe baza evaluarii acelui copil.
Acest Cod nu este o sperietoare pentru industria de lapte formula, si scopul lui nu este sa oblige mamele sa alapteze, ci sa protejeze alaptarea oferind informatii bazate de fapte reale, nelasand parintii sa cada in capcana marketingului.
Insa atat timp cat acest articol pleaca de la aceasta premisa:
cred ca faptul ca se face referire la Cod intr-un mod atat de eronat este totusi una din cele mai mici probleme.
Publicat de diana la 10:08 39 comentarii Linkuri de întoarcere către această postare
Etichete: articole, Codul, codul international de marketing al substituentilor de lapte matern, IBFAN, Legea privind marketingul substituentilor de lapte matern
Acum cateva luni va ceream ajutorul cu pareri despre Luna. Planuisem, atunci, un alt fel de campanie de testare. Lucrurile, dupa cum stiti, nu au mers tocmai cum speram eu. Din cauza intarzierilor groznice ale furnizoriile de diverse materii prime, majoritatea testelor au fost facute 'loco', cu ajutorul cateorva mamici apropiate. Si ceva tati :).
Insa am reusit, cumva, sa las o gramada de oameni cu ochii in soare. Adica pe voi, majoritatea celor care v-ati oferit sa ma ajutati.
Asa ca am facut o schimbare de planuri. Daca vreti sa o incercati, sa stiti daca merita cumparata sau nu, pe langa faptul ca o puteti gasi, in Bucuresti, la Pravalia Parintilor, am sa trimit cate o Luna in toate orasele in care este ceruta.
O Luna e inca in Brasov, daca doreste cineva din Brasov sa o incerce, va rog trimiteti-mi un mail pana maine seara.
Marti, o Luna ajunge in Cluj. Sunt 4 familii care vor sa o incerce, deci va sta cel putin o luna. Altfel de luna :). Daca sunteti din Cluj si vreti sa o incercati si voi, astept mail.
Tot marti, inca doua Luna pleaca spre Bucuresti. Aici e deja o lista lunga, daca mai sunt doritori, cel mai probabil voi mai trimite 1-2 in plus.
Candva saptamana viitoare vor ajunge cate o Luna in Timisoara si Iasi.
UPDATE: Una la Giurgiu, una la Constanta si una la Baia Mare.
Deci, daca va tenteaza ideea unui SSC si vreti sa tineti o Luna o saptamana la voi, astept un mail pe diana la sling.ro. Nu trebuie sa scrieti review dupa, nici sa veniti cu poze, insa sigur mi-ar placea sa stiu parerea voastra despre ea :).
Publicat de diana la 18:36 7 comentarii Linkuri de întoarcere către această postare
Etichete: de purtat, luna, mei tai cu catarame, soft structured carrier, ssc